open-index/open-wikipedia-markdown huggingface dataset:
Marcus Henrik Florentz

**Marcus Henrik Florentz** (født 11. mai 1775 på Risør, død 12. desember 1869 i Kviteseid) var en norsk fogd og stortingsrepresentant i 1814 til det første overordentlige Storting. Han representerte Bratsberg Amt.
Florentz tok juridisk embedseksamen i København i 1800. Han var først fogdbetjent, siden ansatt som kopist i rentekammeret og ble fogdfullmektig i 1807. Han var fogd i Øvre Telemark 1811–1836 og var da bosatt på Kviteseid. Han var medlem av øvre Telemarkens matrikulkommision i 1819 samt forlikskommisær.

Florentz var gift to ganger, første gang med Adelaide Kloumann, datter av sorenskriver og eidsvoldmann Peder Jørgen Cloumann. Han giftet seg andre gang i 1813 med Anna Dorothea Rye, datter av oberstløytnant Mathias Andreas Rye og søster til Johan Henrik Rye og den kjente offiseren Olaf Rye.

## Kilder
* Tallak Lindstøl: Stortinget og Statsraadet, 1814-1914. B. 1 D. 1 : Biografier A-K digital utgave side 252
* 
* ''genealogy – Sherri’s Family History''

## Eksterne lenker
*
Koomeys lov

**Koomeys lov** er en «lov» om eksponentiell vekst for ytelse innen informasjonsteknologi, oppkalt etter Jonathan Koomey ved Stanford University. Den sier at energibehovet som kreves for en gitt mengde databehandling halveres hver 18. måned (eller 1,57 år for å være eksakt), og at denne forbedringen i ytelse har pågått siden 1940-tallet, hvorav trenden har vært helt stabil siden 1950-tallet (korrelasjonen viser R2 på over 98 % siden da). Loven er relativt ny - forskningen som nevner trenden ble publisert i mars 2010, en mye eldre "lov" som omhandler noe av det samme er Moores lov.

Langtidsimplikasjonene av loven er at batterimengden som trengs for å klare en viss datamengden vil falle med en faktor på 100 hvert tiår. Denne økte effektiviteten gir ressursbesparelser som har gjort avanserte mobile enheter (som smarttelefoner og nettbrett) teknisk mulig, da de ellers ville gått tom for batteri umiddelbart, samt raskere enheter med tilgang til strømnettet økonomisk mulig, siden strømmengden disse ville krevd ville ellers økt noe enormt i sammenheng med deres forbedrede tekniske egenskaper. Som Dagbladet påpekte i en artikkel i november 2011: *I dag koster det like mye å gi strøm til 10.000 [[transistor]]er som det gjorde å gi strøm til én i 1971. Hadde dagens kraftige laptoper kostet like mye å drive nå som da, hadde vi snakket om årlige strømutgifter på nærmere 1,8 millioner kroner.*

## Referanser


## Eksterne lenker
* The Economist online – *Computing power – A deeper law than Moore's?* (10. oktober 2011)
Ølen Idrettslag

**Ølen Idrettslag** (stiftet 4. mai 1935) er et idrettslag fra Ølen i Vindafjord, som ligger i Nord-Rogaland.

## Fotball
Ølen rykket opp fra 5. divisjon, avdeling 3 i 2011 sammen med Falkeid Idrettslag.
1964 i Brasil

__NOTOC__
Begivenheter i året **[[1964]] i [[Brasil]]**.

## Statsledere
* President -
* # João Goulart, Brasils president (7. september 1961 – 1. april 1964)
* # Pascoal Ranieri Mazzilli, Brasils fungerende president (2. april – 15. april 1964)
* # Humberto de Alencar Castelo Branco, Brasils president (15. april 1964 – 15. mars 1967)

## Hendelser
* 2. april : Ranieri Mazilli er midlertidig president i Brasil fra 2. april til 15. april.
* 13. mai : Brasil bryter de diplomatiske forbindelsene med Cuba. 
* 22. oktober : Det brasilianske basketball for menn vinner bronsemedalje i OL ved å beseire Puerto Rico mot slutten av sommer-OL i Tokyo. 
* 1. desember : Energirasjoneringen avsluttes i São Paulo. 

## Fødsler

## Dødsfall

## Referanser

## Eksterne lenker
*
Lars Peder Nordbakken

**Lars Peder Nordbakken** (født 9. november 1957) er forfatter, politiker og strategirådgiver. Han er siviløkonom fra Norges Handelshøyskole og kommer fra Gjerdrum på Romerike. Tidligere har han vært sentralstyremedlem i Venstre. Han sitter i styret i Stiftelsen Liberalt forskningsinstitutt (LIFO) og Gjerdrum Venstre.

Lars har tidligerer skrevet for det liberalistiske tidskrifte Ideer om frihet.

Lars er tilknyttet den liberale tankesmien Civita, samt Rethinking Economics.

## Referanser


## Eksterne lenker
* 
* Lars Peder Nordbakken hos Akershus Venstre
John Liu

**John Chun Liu** (født 8. januar 1967 i Taiwan) er en amerikansk politiker i New York by, der han var valgt som byens controller fra 2009 til 2013. Fra 2002 til 2010 satt han i byrådet, hvor han representerte den nordøstlige delen av Queens. Ved å vinne controller-valget i 2009 ble han den første asiatisk-amerikaneren som vant et byvalg.

## Borgermesterkandidat i New York City
Han var regnet som en av favorittene til å bli New Yorks borgermester etter Michael Bloomberg. Forgjengeren i controller-stillingen, Bill Thompson, var Demokratenes kandidat under borgermestervalget i 2009. Liu fikk 6,84 prosent av stemmene i demokratenes primærvalg 10. september 2013, og kom på fjerdeplass.

## Immigrasjon fra Taiwan
Sammen med resten av familien flyttet Liu til USA fra Taiwan da han var fem år gammel. Faren ga han da navnet John, for å hedre John F. Kennedy. Lius brødre fikk navnene Robert og Edward, mens faren endret sitt eget navn til Joseph.

## Referanser
Trippel-alfaprosess

**Trippel-alfaprosess** er en kjernereaksjon der kjerner av helium (alfapartikler) fusjonerer til karbon og i massive stjerner til oksygen og neon. Kjernereaksjonen er dominerende i middels store stjerner som har passert hovedserien og kommet inn i kjempestjernefasen har økt størrelsen til røde kjemper.

Prosessen ble foreslått av astrofysikerne Fred Hoyle (1946), Edwin Salpeter (1951) og Ernst Öpik (1951). William A. Fowler og Subramanyan Chandrasekhar Nobelprisen i fysikk i 1983 for nukleosyntesen i stjerner. Trippel-alfaprosessen inngår i denne.

## Kjernereaksjoner i stjerner
I stjerner foregår produksjonen av varme ved at fire hydrogenatomer fusjonerer til et heliumatom i en proton-protonreaksjon. Heliumet som produseres synker mot stjernens sentrum og etter hvert som temperaturen øker vil CNO-syklusen dominere og heve temperaturen ytterligere. Når temperaturen i kjernen overstiger &nbsp;K begynner stjernen å forbrenne helium i en trippel-alfaprosess ved at tre kjerner av helium slås sammen til en kjerne av karbon. Heliumforbrenningen øker stjernens energiutstråling og den blåser seg opp til en rød kjempe.

## Kjernereaksjon

<sup>4</sup>He + <sup>4</sup>He + 92 keV → <sup>8</sup>Be
<sup>8</sup>Be + <sup>4</sup>He → <sup>12</sup>C + γ  + 7,367 MeV

*Steg 1: To heliumkjerner slås sammen til beryllium. Beryllium-8 er ustabil og henfaller under normale forhold og avgir da 92&nbsp;keV energi, men den høye temperaturen i en stjerne forhindrer henfallet.
*Steg 2: Gjennom resonans slås beryllium-8 og en heliumkjerne sammen til karbon-12 umiddelbart etter steg 1, og en stor mengde energi frigis.

I tunge stjerner kan prosessen fortsette og gir i slike tilfeller opphav til følgende alfaprosesser

<sup>12</sup>C + <sup>4</sup>He → <sup>16</sup>O + γ + 7,16 MeV
<sup>16</sup>O + <sup>4</sup>He → <sup>20</sup>Ne + γ  + 4,73 MeV

*Steg 3: En karbonkjerne slås sammen med en heliumkjerne og danner oksygen-16
*Steg 4: En oksygenkjerne slås sammen med en heliumkjerne og danner neon-20
*Steg 5: Alfaprosessen kan fortsette i tunge stjerner frem til jerntoppen nås. Det innebær at om en atomkjerne med fler enn 56&nbsp;nukleoner dannes, så går det med mer energi ved fusjonen enn hva som frigjøres. Kjerneprosessen, som trenger trykk og varme, vil ikke kunne fortsette og stopper opp. I massive stjerner vil avkjølingen føre til stjernens undergang da den faller sammen og eksploderer som en supernova.

## Noter og referanser
Nuclear Reactions in Stars without Hydrogen av E.E. Salpeter, 1951
Al-Munsif al-Marzuqi

**Al-Munṣif ibn Muḥammad al-Badawī al-Marzūqī** (arabisk: ; fransk: *Moncef Ben Mohamed Bedoui-Marzouki*; født 1945) er en tunisisk menneskerettsaktivist, lege, forfatter og politiker for partiet *[[Congrès pour la République]]*. Fra 13. desember 2011 til 31. desember 2014 var han landets president. I november 2021 ble Moncef Marzouki gjenstand for en internasjonal arrestordre for å sette statens sikkerhet i fare.

## Referanser


## Eksterne lenker
* 
* Moncefmarzouki.com
Neonforbrenning

**Neonforbrenning** er fellesnavnet på fusjonsprosesser i en massiv stjerne der neon fusjonerer til oksygen og magnesium som akkumuleres i stjernens sentrum. Neonforbrenningen finner sted i stjerner > 8&nbsp;''M''<sub>☉</sub> når de har est opp til røde superkjemper og starter når temperaturen når 1,6&nbsp;milliarder&nbsp;K. En stor del av energien som frigjøres ved neonfusjonen frigjøres i form av nøytrinoer i stedet for varme. Det gjør at stjernens frobrenningshastighet øker markant ettersom strålingstrykket, som forhindrer stjernens kollaps, ikke øker i samme takt som forbrenningen. Stjernens neonkjerne forbrennes raskt og allerede etter ca. 1 år er temperaturen høy nok til at oksygenforbrenning kan starte dersom stjernen er tung nok.

## Kjernereaksjoner
;Forenklet skrivemåte
<sup>20</sup>Ne + <sup>20</sup>Ne → <sup>16</sup>O + <sup>24</sup>Mg + γ

;Reaksjoner med mellomtrinn
*Prosess 1:
:<sup>20</sup>Ne + γ → <sup>16</sup>O + <sup>4</sup>He
:<sup>20</sup>Ne + <sup>4</sup>He → <sup>24</sup>Mg + γ

I prosess 1 får gammastrålingen neonkjernene til å henfalle til oksygen og helium. I et andre steg fusjonerer en neonkjerne med en heliumkjerne (alfapartikkel) fra første steget i en fortsettelse på trippel-alfaprosessen.

*Prosess 2:
:<sup>20</sup>Ne + n → <sup>21</sup>Ne + γ
:<sup>21</sup>Ne + <sup>4</sup>He → <sup>24</sup>Mg + n

I prosess 2 omvandles en 20Ne-kjerne til 21Ne ved nøytronfanging. I et andre steg fusjonerer 21Ne-kjernen fra første steget med en alfapartikkel og danner 24Mg.

## Se også
* CNO-syklusen
* Proton-protonkjeden
* Karbonforbrenning

## Litteratur
* Astronomy and Astrophysics Supplement - Evolutionary tracks and isochrones for low- and intermediate-mass stars: From 0.15 to 7 M<sub>☉</sub>, and from Z=0.0004 to 0.0, år 2000, volym 141, side 371–383 av Girardi, L.; Bressan, A.; Bertelli, G.; Chiosi, C.
* The physics of core-collapse supernovae av Stan Woosley och Thomas Janka

## Eksterne lenker
* Kosmologiske – Stjernene – Elementsyntese
Oksygenforbrenning

**Oksygenforbrenning** er fusjonsprosesser i en massiv stjerne der oksygen fusjonerer til silisium og svovel, samt mindre mengder fosfor og magnesium, som akkumuleres i stjernens sentrum. Oksygenforbrenningen finner sted i stjerner > 8&ndash;11&nbsp;''M''<sub>☉</sub> når de har est opp til røde superkjemper og starter når temperaturen når 1,9&nbsp;milliarderK. En stor del av energien som frigjøres ved oksygenfusjonen frigjøres i form av nøytrinoer. Nøytrinoutstråling frigjør hele  ganger mer energi enn varmeutstrålingen. Det gjør at stjernens forbrenningshastighet øker markant ettersom strålingstrykket, som forhindrer stjernen i å kollapse, ikke øker i samme takt som forbrenningen. Stjernens oksygenkjerne forbrennes raskt og allerede etter ca. 3&nbsp;år er temperaturen i kjernen tilstrekkelig høy til at silisiumforbrenning kan starte dersom stjernen er tung nok.

## Kjernereaksjoner
;Alfaprosess
*<sup>16</sup>O + <sup>4</sup>He → <sup>20</sup>Ne + γ +  4,73 MeV
Oksygenforbrenning kan skje som alfaprosess og er en fortsettelse av trippel-alfaprosessen.

;Oksygenfusjon
*<sup>16</sup>O + <sup>16</sup>O → <sup>32</sup>S + γ + 16,54 MeV
*<sup>16</sup>O + <sup>16</sup>O → <sup>31</sup>S + n + 1,46 MeV
*<sup>16</sup>O + <sup>16</sup>O → <sup>31</sup>P + <sup>1</sup>H + 7,68 MeV
*<sup>16</sup>O + <sup>16</sup>O → <sup>28</sup>Si + <sup>4</sup>He + 9,59 MeV
*<sup>16</sup>O + <sup>16</sup>O → <sup>30</sup>Si + <sup>1</sup>H + <sup>1</sup>H + 0,38 MeV
*<sup>16</sup>O + <sup>16</sup>O + γ + 0,39 MeV → <sup>24</sup>Si + <sup>4</sup>He + <sup>4</sup>He
*<sup>16</sup>O + <sup>16</sup>O + γ + 2,41 MeV → <sup>30</sup>P + <sup>2</sup>H
*<sup>16</sup>O + <sup>16</sup>O  → <sup>24</sup>Mg + <sup>4</sup>He + <sup>4</sup>He

## Se også
*CNO-syklusen
*Proton-protonkjeden
*Karbonforbrenning
*Neonforbrenning

## Litteratur
* The physics of core-collapse supernovae av Stan Woosley och Thomas Janka

## Eksterne lenker
* Kosmologiske – Stjernene – Elementsyntese
* Nucleosynthesis and Evolution of Massive Metal-free Stars – Alexander Heger, S. E. Woosley
Fargeindeks

**Fargeindeks** er innen astronomien et enkelt numerisk uttrykk som bestemmer fargen på et objekt, som i tilfellet for stjerner angir temperaturen. For å måle indeksen observeres størrelsesklassen hos et objekt med to ulike filtre, for eksempel U og B eller B og V, der U er følsomt for ultrafiolett lys, B er følsomt for blått lys og V er følsomt for synlig (grønn-gult) lys. Forskjellen i størrelsesklassen mellom disse kalles henholdsvis U-B- og B-V-fargeindeks. En liten verdi på fargeindeksen betyr at blått lys dominerer og at objekter derfor er svært varme. På samme måte betyr en høy fargeindeks at det dreier seg om et rødere og kjøligere objekt. Dette avhenger av den logaritmiske størrelsesklasseskalaen hvor lysere objekter har lavere (mer negativ) størrelsesklasse enn større objekter. For eksempel har den gulaktige solen en B-V-indeks på 0,656±0,005 mens den blåaktige Rigel har en B-V-indeks på -0,03 (B-størrelsesklassen er 0,09 og V-størrelsesklassen er 0,12, B-V=-0,03). Noen flere eksempler finnes i tabellen nedenfor.

Fargeindeksen fra avleggse objekter påvirkes ofte av ekstinksjon, noe som innebærer at de er rødere enn nærmere stjerner. Mengden av denne forandringen karakteriseres av «fargeoverfloden», definert som forskjellen mellom den observerte fargeindeksen og den normale fargeindeksen, den hypotetisk sanne fargeindeksen hos stjernen uten ekstinksjon.

For eksempel kan vi i det UBV-fotometriske systemet skrive ekstinksjonen som følger for B-V:
:E_{B-V} = (B-V)_{\text{Observert}} - (B-V)_{\text{Virkelig}}

## Litteratur

* 
* 
* 
*
Polski Związek Piłki Nożnej

**Polski Związek Piłki Nożnej** (PZPN) er særidrettsforbundet for fotball i Polen. PZPN er polsk fotballs øverste organ og er ansvarlig for å avholde nasjonale serie- og cupmesterskap samt landskamper for herrer og kvinner i Polen. Forbundet ble grunnlagt den 20. desember 1919 og ble medlem av FIFA i 1923 og UEFA i 1955.

PZPN arrangerer blant annet Ekstraklasa, Puchar Polski, Superpuchar Polski og tidligere Puchar Ekstraklasy.

## Se også
* Polens herrelandslag i fotball
* Polens kvinnelandslag i fotball

## Eksterne lenker
*
Tore Nysæter

**Tore Nysæter** (født 1970) er en norsk lærer, høyrepolitiker og tidligere ordfører i Narvik (2011–2015).

Nysæter vokste opp i Verdal fra 1972, og studerte i Trondheim fra 1989 til 1993. Han flyttet til Narvik i 1994. Nysæter har jobbet ved Framnes ungdomsskole. Han satt i formannskapet i kommunestyret i Narvik 2007–2011 og var varaordfører.
I 2011 ble han valgt til ordfører i Narvik, den første fra Høyre etter at Arbeiderpartiet hadde hatt ordførervervet i til sammen 100 år.

Nysæter støttet i 2011 et forslag om å melde Narvik kommune inn i Troms fylke, ettersom han mente det ville øke statstilskudd og bedre helseadministrasjonen.

## Referanser


## Eksterne lenker
*
Mende (Lozère)

**Mende** er en kommune i departementet Lozère i regionen Occitanie sør i Frankrike. Mende er hovedstad i departementet.

## Befolkningsutvikling
***Antall innbyggere i kommunen Mende (Lozère)***

## Referanser


## Eksterne lenker
* 
* Kommunedata INSEE
Florac

**Florac** er en tidligere kommune i departementet Lozère i regionen Occitanie sør i Frankrike. Florac var underprefektur i departementet. Fra 1. januar ble Florac slått sammen med La Salle-Prunet til den nye kommunen Florac-Trois-Rivières.

## Befolkningsutvikling
***Antall innbyggere i kommunen Florac***

## Referanser
* Kommunedata fra INSEE


## Eksterne lenker
* 
* Kommunedata INSEE
Federatsjia Futbolu Ukraini

**Federatsjia Futbolu Ukraini** (FFU) (Ukrainsk: Федерація Футболу України) er særidrettsforbundet for fotball i Ukraina. FFU er ukrainsk fotballs øverste organ og er ansvarlig for å avholde nasjonale serie- og cupmesterskap samt landskamper for herrer og kvinner i Ukraina. Forbundet ble grunnlagt den 13. desember 1991 kun få dager etter Sovjetunionens fall og ble medlem av både FIFA og UEFA i 1992.

FFU arrangerer blant annet Premyer-Liha (landets øverste divisjon) og Kubok Ukrajiny (den ukrainske cupen).

## Se også
* Ukrainas herrelandslag i fotball
* Ukrainas kvinnelandslag i fotball

## Eksterne lenker
*
Gjerpenkollen hoppanlegg

**Gjerpenkollen hoppanlegg** er et skihoppanlegg i Drammen. Anlegget ligger på østsiden av Gjerpenåsen, i bydelen Skoger, like ved Fjell. Det består av fire hoppbakker med størrelse K74, K35, K18 og K8, alle med plastdekke slik at de også kan brukes i sommerhalvåret. Gjerpenkollen er et viktig treningsanlegg, og brukes blant annet under den norske sommerhoppuka. Anlegget er eid av Stiftelsen Gjerpenkollen Hoppanlegg, som igjen er eid av Konnerud IL, Skoger IL, Lier IL, Sjåstad Vestre Lier IL og Røykenhopp.

## Bakkerekorder
*K74: 84 meter, Torje Seljeset, 22. august 2021
*K35: 37,5 meter, Gaute Laeskogen, 6. mars 2011
*K18: 18,5 meter, Erik Guhnfeldt, 13. juni 2010
*K8: 6,5 meter, Mattew Connelly, 6. mars 2011 (alle fra Norge)

## Kort historie
Den første hoppbakken i Gjerpenkollen ble bygd i 1932. Den største bakken i dagens anlegg ble bygd i 1960 og utvidet til K74 i 1987. Den hadde renn i den norske hoppuka i 1979. Siste større ombygging av K74-bakken ble gjort i 1995, og to år etter fikk bakken plastmatter. K35-bakken ble også bygd i 1995. Anlegget ble utstyrt med snøkanoner i 2007. Etter at den største bakken ble skadet av ras i unnarennet høsten 2008, ble hele hoppanlegget modernisert i 2009, da blant annet de minste bakkene ble utvidet fra K15 og K5 til K18 og K8.

Kjell Håkonsen fra Holum i Mandal omkom etter at han falt stygt i et hopp i Gjerpenkollen 6. januar 1969. Han var en av flere i en vennegjeng som hoppet under svært dårlige forhold, etter at de først hadde vært innom Midtstubakken i Oslo uten å kunne hoppe der.

## Viktige renn
### Den norske hoppuka

## Referanser


## Eksterne lenker
* Gjerpenkollen hoppanlegg (besøkt 26. november 2011)
* Skisprungschanzen-Archiv: Drammen (Gjerpen)
* Skisprungschanzen-Archiv: All time results (15. april 2012)
* Idrettsanlegg.no: Gjerpenkollen hoppbakke K74, K35, K15
Roger Ingram

**Roger O'Neal Ingram** (født 13. november 1957 i Pasadena i USA) er en anerkjent amerikansk lead-trompetist, som bl.a har spilt med artister som Maynard Ferguson, Arturo Sandoval og Harry Connick jr..

## Referanser


## Eksterne lenker
* 
* 
* rogeringram.com (Hjemmeside)
Chiak-san nasjonalpark

**Chiak-san nasjonalpark** (hangul: 치악산국립공원) er en nasjonalpark i Sør-Korea, som ligger i Gangwonprovinsen. Den ble opprettet 31. desember 1984 som landets 16. nasjonalpark. Den er gitt navn etter fjellet Chiak-san (1288 moh) som ligger midt i parken, og som i sin tur har fått sitt navn endret fra Jeokaka-san til Chiak-san, som betyr «fasantoppen». Dette kommer fra en myte om en mann som berget en fasan fra å bli slangemiddag. Senere berget fasanen mannens liv. Knyttet til myten er tempelet Sangwonsa. Området hadde i tidligere tider et utall templer, men i dag er bare Guryongsatempelet som ble etablert av munken Uisang (625-702), og sju andre tilbake. 

Chiak-san er bratt mot vest, og svakt fallende mot øst. 

Parken inneholder 821 plantearter og 2364 dyrearter. 34 av dyreartene er truede, deriblant eurasisk flygeekorn og Hodgson's flaggermus.

## Referanser


## Eksterne lenker
* 
*  Korea National Park Service: Chiak-san nasjonalpark
Esther Tellermann

__NOTOC__

**Esther Tellermann** er en fransk poet født 26. juni 1947 i Paris. 

## Bakgrunn
Esther Tellermann er født og oppvokst i Paris. Hun er høyskoleutdannet og har kompetanse som førsteamanuensis i litteratur. Etter å ha undervist i videregående skole, har hun nå stilling som psykoanalytiker. Etter hennes første tekst *L’Innommable* om Samuel Beckett, i tidsskriftet *L’Innommable* i 1976, jobbet hun i en rekke magasiner inkludert *Banana Split*, *Po&sie*, *Ralentir travaux*, *Moriturus*, *Le Nouveau Recueil*, *L’Etrangère*, *Rehauts ou Le Préau des collines*. Hun er medlem av redaksjonsrådet i tidsskriftet for psykoanalyse *La Célibataire*.

## Virke som forfatter
Hennes første diktsamling, *Première apparition avec épaisseur*, ga henne en pris fra det franske akademiet i 1986. Den er utgitt av Flammarion, som også de følgende – ni bøker til dags dato, den siste, *Contre l'épisode* publisert i 2011. Foruten diktsamlingene, kom hun i 2004 med en poetisk fortellende prosa *Une odeur humaine* som er utgitt av Farrago / Léo Scheer. Esther Tellermanns arbeider opptrer i mange antologier, inkludert *l’Anthologie de la poésie française* fra det attende til det tjuende århundre utgitt i 2000 av Bibliothèque de la Pléiade. Tre dikt fra *Guerre Extrème* er brukt i sangsyklusen med samme navn av den norske komponisten Harald Sæther.

## Bibliografi
* *Première apparition avec épaisseur*, Flammarion, 1986, red. 2007
* *Trois plans inhumains*, Flammarion, 1989
* *Distance de fuite*, Flammarion, 1993
* *Pangéia* , Flammarion, 1996
* *Guerre extrême*, Flammarion, 1999
* *Encre plus rouge*, Flammarion, 2003.
* *Une odeur humaine*, Farrago/Léo Scheer, 2004
* *Terre exacte*, Flammarion, 2007
* *Contre l'épisode*, Flammarion, 2011

## Referanser


## Eksterne lenker
* Verksliste på Harald Sæthers hjemmeside
Wolfgang Heimbach

**Wolfgang Heimbach** (født ca. 1615, død etter 1678) var en tysk barokkmaler og sønn av en kornskriver hos Anton Günther av Oldenborg. Han var døvstum. 

Heimbach var knyttet til flere hoff i Europa hvor han livnærte seg som maler. I Danmark var han ansatt som hoffmaler hos Frederik III ca. 1653–1661. 

Heimbach utførte portretter, gjerne i lite format og disse viser at han var påvirket av samtidens nederlandske kunst. 
Blant hans mest kjente portretter er maleriene av Anton Günther av Oldenburg, Christian V som barn, Ulrik Christian Gyldenløve og pave Innocenz X Pamphili.

Heimbach er allikevel mest kjent for maleriet «Arvehyldningen» fra 1666 som fremstiller innføringen av eneveldet 18. oktober 1660. 

## Referanser


## Eksterne lenker
* 
*
Bobby Shew

**Bobby Shew** (født **Robert Joratz** 4. mars 1941 i Albuquerque i USA) er en amerikansk trompetist og flygelhornist.

Bobby Shew er en virtuos og anerkjent messingpedagog. Han har spilt med en rekke legendariske band ledet av folk som  Tommy Dorsey, Buddy Rich, Benny Goodman, Ed Shaughnessy, Neil Hefti og Maynard Ferguson.

## Diskografi
* 1978 *Telepathy* (Jazz Hounds)
* 1979 *Outstanding in His Field* (Inner City)
* 1980 *Class Reunion* (Sutra)
* 1982 *Play Song* (Jazzhounds)
* 1983 *Shewhorn* (Pausa Records)
* 1983 *Breakfast Wine* (Pausa Records)
* 1983 *Trumpets No End* (Delos)
* 1984 *Round Midnight* (Mo Pro)
* 1986 *Playing with Fire* (Mama Foundation)
* 1988 *Metropole Orchestra* (Mons)
* 1995 *Heavyweights* (MAMA Foundation)
* 1995 *Tribute to the Masters*	(Double-Time Records)
* 2001 *Music of John Harmon*	(Sea Breeze)
* 2002 *Play Music of Reed Kotler* (Torii Records)
* 2003 *Live in Switzerland* (TCB Records)
* 2003 *Cool: Music from Westside Story* (Fuego)
* 2004 *One in a Million* (Sea Breeze)
* 2006 *Easy to Love* (Myjo)
* 2007 *I Can't Say No* (Fourleafclover)
* 2007 *Cancaos Do Amor* (Torii Records)

## Referanser


## Eksterne lenker
* 
* bobbyshew.com (Hjemmeside)
Central Park (andre betydninger)

**Central Park** kan vise til:
*Central Park, en park i New York i USA.
*Central Park undergrunnsstasjon, en undergrunnsstasjon i Incheon i Sør-Korea.
*Central Park (Cowdenbeath), et fotballstadion i Cowdenbeath i Skottland.
Hrvatski nogometni savez

**Hrvatski nogometni savez** (HNS) er særidrettsforbundet for fotball i Kroatia. HNS er kroatisk fotballs øverste organ og er ansvarlig for å avholde nasjonale serie- og cupmesterskap samt landskamper for herrer og kvinner i Kroatia. Forbundet ble grunnlagt den 13. juni 1913 og ble medlem av FIFA i 1941 da landet gikk under navnet *[[Den uavhengige staten Kroatia]]*. Dette medlemskapet varte frem til avslutningen av andre verdenskrig, og da landet ble frigjort av Jugoslavia på begynnelsen av 1990-tallet, ble Kroatia endelig medlem av UEFA. 

HNS arrangerer blant annet Prva HNL (landets øverste divisjon) og Hrvatski nogometni kup (den kroatiske cupen).

## Se også
* Kroatias herrelandslag i fotball
* Kroatias kvinnelandslag i fotball

## Eksterne lenker
*
Emanuel Nobel

**Emanuel Nobel** (født 1859 i St. Petersburg, død 1932) var en svensk-russisk forretningsmann og et medlem av Nobelfamilien. Han var eldste sønn av Ludvig Nobel og nevø av Alfred Nobel. Etter farens død i 1888 overtok Emanuel Nobel ledelsen av Nobelfamiliens oljeselskap, Branobel, som var basert i Baku og som da var Europas største oljeselskap. Emanuel og hans brødre og søstre var majoritetsaksjonærer, med onklene Alfred og Robert som mindre aksjonærer. Emanuel Nobel var medlem av Kungliga Vetenskapsakademien fra 1911 og ble æresdoktor ved Karolinska Institutet i 1910.

Da Alfred Nobels testamentet ble kjent i 1896 konstaterte man at han hadde testamentert bort størstedelen av sin formue til etableringen av Nobelprisene og bare en liten del til familien. Slektningene på Robert Nobels side forsøkte å få ugyldiggjort testamentet. Emanuel Nobel, som representant for slektningene på Ludvig Nobels side, støttet derimot testamentet.

## Referanser
Branobel

**Branobel** var et oljeselskap etablert og eid av medlemmer av Nobelfamilien. Selskapet hadde hovedkontor i Baku (da i det russiske imperiet). Det ble den største bedriften i det russiske imperiet og Europas største oljeselskap, som en tid produserte halvparten av all oljen i verden.

Branobel ble grunnlagt i 1876 av Ludvig Nobel og Robert Nobel, som var brødre til Alfred Nobel. Som følge av den russiske revolusjon måtte Nobelfamilien forlate Russland og selskapet ble nasjonalisert.

## Bilder

Fil:Stamp of Azerbaijan 227.jpg|Ludvig, Robert og Alfred Nobel avbildet sammen med Peter Bilderling på et aserbajdsjansk frimerke fra 1994


## Eksterne lenker
* Twe Branobel History
Carpentras

**Carpentras** er en kommune i departementet Vaucluse i regionen Provence-Alpes-Côte d'Azur sørøst i Frankrike.

## Befolkningsutvikling
***Antall innbyggere i kommunen Carpentras***

## Referanser


## Eksterne lenker
* 
* Kommunedata INSEE
Rossijskij futbolnyj sojuz

**Rossijskij futbolnyj sojuz** (RFS) (Russisk: Российский Футбольный Союз) er særidrettsforbundet for fotball i Russland. RFS er russisk fotballs øverste organ og er ansvarlig for å avholde nasjonale serie- og cupmesterskap samt landskamper for herrer og kvinner i Russland. Forbundet ble grunnlagt den 19. januar 1912 og ble medlem av FIFA samme år og UEFA i 1954.

Etter oktoberrevolusjonen i 1917 ble oppgavene etterhvert tatt over av *Sekzija futbola SSSR* (Fotballseksjonen av USSR) og fra 1934 av *Федерация футбола СССР* (Fotballføderasjonen av USSR). Etter Sovjetunionens fall ble forbundet omdøpt til nåværende navn. 

RFS arrangerer blant annet russisk toppserie i fotball (landets øverste divisjon) og Кубок России (den russiske cupen).

## Se også
* Russlands herrelandslag i fotball
* Russlands kvinnelandslag i fotball

## Eksterne lenker
*
Sokoto (delstat)

**Sokoto** er en delstat i Nigeria. Den ligger nordvest i landet og grenser til delstatene Kebbi og Zamfara. Den grenser også til landet Niger i nord.

Byen Sokoto var tidligere hovedstad for Sokotokalifatet og er regnet for det åndelige senteret for nigerianske muslimer. Størstedelen av befolkningen fra folkegruppen Hausa og er sunni-muslimer med en liten sjia-minoritet.

## Administrativ inndeling
Sokoto er delt inn i 23 lokalstyrer (*Local Governmental Areas*).

*Binji
*Bodinga
*Dange Shuni
*Gada
*Goronyo
*Gudu
*Gwadabawa
*Illela
*Isa
*Kebbe
*Kware
*Rabah
*Sabon Birni
*Shagari
*Silame
*Sokoto North
*Sokoto South
*Tambuwal
*Tangaza
*Tureta
*Wamako
*Wurno
*Yabo
## Referanser
Kwara

**Kwara** er en delstat i Nigeria. Den ligger sentralt vest i landet og grenser til delstatene Osun, Niger, Oyo, Ekiti og Kogi. Den grenser også til landet Benin i vest.

Den største etniske gruppen i Kwara er yoruba-folket.
## Referanser


## Administrativ inndeling
Kwara er delt inn i 16 lokalstyrer (*Local Governmental Areas*).

* Asa
* Baruten
* Edu
* Ekiti
* Ifelodun
* Ilorin East
* Ilorin South
* Ilorin West
* Irepodun
* Isin
* Kaiama
* Moro
* Offa
* Oke Ero
* Oyun
* Pategi
Johan Jørgen Krohn

**Johan Jørgen Krohn** (født 12. mai 1804, død 8. oktober 1859) var en norsk boktrykker, redaktør og avisgründer. Krohn deltok i det tidlige arbeidet med å skape en fri presse i Norge i tiden etter 1814. Han drev blant annet tidsskriftene *[[Statsborgeren]]* og *[[Granskeren]]* i Christiania, før han etablerte *Ringeriges Ugeblad* (senere *[[Ringerikes Blad]]*) på Hønefoss.  

## Bakgrunn

Krohn ble født på gården Dale i Norddal på Sunnmøre. Foreldrene var klokker Iver Høeg Krohn og Mette Marie (født Schjelderup); bestefaren var sogneprest Ludolf Krohn. Han giftet seg med Lovise Fredrikke Lilloe (1810–1891). Krohn vokste delvis opp på Ringerike hos onkelen med samme navn. Bare 15 år gammel begynte  Johan Jørgen i lære hos boktrykker Jacob Lehmann i Christiania. Lehmann hadde på denne tiden enerett på trykking av den ferske Grunnloven.

## Boktrykker

I 1827 etablerte Johan Jørgen eget boktrykkeri i Akersgata 30 der et av hans første oppdrag var *’Ah!’ farce* av Henrik Wergeland. I 1830 trykket han *En Odelsmands Tanker om Norges nærværende Forfatning tilligemed en Samtale indeholdende Veiledning for Bønder til en rigtigere Fremgangsmaade ved Udkaarelse af Valgmænd og Repreæsentanter* også kjent som «Ola-boka», utgitt anonymt av Jon Neergaard. Lars Andreas Krohn gikk i lære hos fetteren i Christiania og ble senere utgiver av *[[Vestlandske Tidende]]*.

Høsten 1830 ga Krohn ut første nummer av *Christianias Aftenblad* med Henrik Anker Bjerregaard og H.L. Bernhoft som redaktører, avisen ble lagt ned etter ett år. I desember samme år kom ukebladet *Den norske Huusven* redigert av Mauritz Hansen, også dette bladet ble lagt ned etter kort tid. I 1831 begynte Krohn å trykke det opposisjonelle tidsskriftet *Statsborgeren. Et Tidende for Norges Vel*, grunnlagt og redigert av Peder Soelvold. Krohn ga en tid også ut bladet *Departements-Tidende*.

Henrik Wergeland beskriver møtet med boktrykkeren slik:.

Wergeland tok senere over som redaktør for tidsskriftet og skrev så sent som i mars 1837 (bladet gikk inn samme år) ut følgende garanti til Krohn «Jeg indestaaer Hr. Krohn for at han ikke skal mangle Manuskript til Statsborgeren».

## Schibsted og Hønefoss
I 1839 gikk Krohn i kompaniskap med boktrykker Christian Schibsted, under navnet «Krohn & Schibsted», og flyttet trykkeriet til Dronningens gate 10. Sammen med Schibsted ga Krohn ut nok et kontroversielt tidsskrift: *Granskeren* ble redigert av Wergelands venn, politikeren og professoren Ludvig Kristensen Daa. Kompaniskapet med Schibsted ble oppløst i 1843 og Krohn satt igjen med vel 500 spesidaler etter at gjelden til Schibsted var betalt. Johan Jørgen Krohn flyttet til Ringerike (som han kjente fra oppveksten hos onkelen) der han åpnet bokhandel og trykkeri på Hønefoss. Allerede 17. januar 1845 kom første nummer av *Ringeriges Ugeblad* ut. Sønnen Johan Fredrik Krohn tok over avisen da Johan Jørgen Krohn døde. Johan Fredrik Krohn var ordfører i Hønefoss 1879-1885.

## Referanser
Football Association of Ireland

**Football Association of Ireland** (FAI) er særidrettsforbundet for fotball i Irland. FAI er irsk fotballs øverste organ og er ansvarlig for å avholde nasjonale serie- og cupmesterskap samt landskamper for herrer og kvinner i Irland. Forbundet ble grunnlagt i juni 1921 og ble medlem av FIFA i 1923 da landet gikk under benevnelsen den irske fristaten. Forbundet ble så medlem av UEFA Confederation  i 1958.

FAI arrangerer blant annet League of Ireland Premier Division (landets øverste divisjon), FAI Cup (den nasjonale cupen) og League of Ireland Cup (den nasjonale ligacupen).

## Se også
* Irlands herrelandslag i fotball
* Irlands kvinnelandslag i fotball

## Eksterne lenker
*
Kasus-kontrollstudie

En **kasus-kontrollstudie** er en vanlig studiedesign mest brukt innen epidemiologi. Metoden går ut på å sammenligne en gruppe personer som har en tilstand (oftest en bestemt medisinsk diagnose) med en kontrollgruppe som ikke har denne. De som har diagnosen som skal undersøkes kalles **kasus**, mens personene som det sammenlignes med kalles **kontroller**. Ved hjelp av statistisk analyse kan en beregne effekten av en behandling eller en bestemt sykdomsfremkallende faktors betyding. 

Kasus-kontrollstudier er relativt billige å gjennomføre sammenlignet med studiedesigner som kohortstudier. Metoden egner seg særlig for å forske på sjeldne sykdommer, siden metoder som følger en gruppe personer over tid for å se hvilke som får en sykdom (såkalte prospektive studier), ofte vil ha for få kasus til å gi en sikker konklusjon. Metoden egner seg også dårlig dersom sykdomsfremkallende faktoren ("eksponeringsvariabelen") som skal undersøkes, er svært sjelden. 

Mange gjennombrudd innen medisinen er blitt oppdaget gjennom kasus-kontrollstudier, for eksempel avdekkingen av sammenhengen mellom røyking og lungekreft på 1950-tallet. 

En av de vanligste feilkilder i kasus-kontrollstudier er at valget av kontroller ikke er tilfeldig nok. Ukritisk utvalg av kontroller har ført til at mange medisinske studier som har blitt regnet som dårlige, har blitt publisert, noe som til en viss grad har brakt metoden i vanry. 

## Litteratur
Dag S. Thelle og Marit B. Veierød: *Kasus-kontrollstudier* kapittel 7 i Laake et.al. *Epidemiologiske og kliniske forskningsmetoder* ISBN 9788205335059

## Referanser
Den store magellanske skyen

**Den store magellanske skyen** er en liten galakse og den nærmeste eksterne galaksen til Melkeveien. Den ligger ca. &nbsp;lysår unna og har bare 5–10 % av massen til Melkeveien. Den spenner over ca. 8° på den sørlige himmelhalvkulen innenfor stjernebildene Gullfisken og Bordet der den er lett synlig for det blotte øyet. Den store magellanske skyen er på samme måte som den lille magellanske skyen navngitt etter Ferdinand Magellan som observerte dem under sin reise rundt i verden i 1519, men de var kjente før denne datoen. Den fysiske diameteren til den store magellanske skyen er –&nbsp;lysår.

Den store magellanske skyen ligner først på en irregulær galakse, men har en sentralstav og muligens en spiralarm, så den blir generelt sett klassifisert som en spiralgalakse. En av de største kjente H II-regionene, Tarantelltåken, ligger i den store magellanske skyen.

## Kilder
* «Large Magellanic Cloud» s. 222–223 i *Philip's Astronomy Encyclopedia* (2002).

## Eksterne lenker
*
La Côte Feuillée

**La Côte Feuillée** er et skihoppanlegg i kommunen Chaux-Neuve i Frankrike. Det består av fem hoppbakker med størrelse K106 (HS118), K57 (HS60), K28 (HS30), K12 og K8. Den største bakken brukes årlig i verdenscupen i kombinert. Alle hoppbakkene har plastmatter, slik at de også kan brukes i sommerhalvåret. Storbakken er utstyrt med kunstfrosset spor i tilløpet. Anlegget er eid av Risoux Club.

Bakkerekorden i K106-bakken er 120,5 meter, satt av Jason Lamy-Chappuis i det franske mesterskapet 26. mars 2011. I K57-bakken er rekorden 61,5 meter, satt av Luca Egloff (Sveits) 16. desember 2007.

## Historie
Byggingen av hoppanlegget i Chaux-Neuve begynte i 1965, men det oppsto problemer med grunnforholdene, som gjorde det for dyrt å fullføre byggingen. Anlegget sto halvferdig i over 20 år; først i 1989-90 ble det bygd ferdig. Hoppanlegget, tegnet av arkitekt Gérard Boucton, ble tatt i bruk med europacuprenn i kombinert i desember 1990. Den største bakken hadde da K-punkt 90 meter (senere HS100). I 2010 ble anlegget modernisert, og den største bakken ble utbygd til storbakke, K106 (HS118). Sommeren 2013 ble det lagt plastdekke også i storbakken.

## Kilder
*Risoux Club: Les tremplins – La construction (fransk, besøkt 26. november 2011)
*Skisprungschanzen-Archiv: Chaux Neuve (besøkt 26. november 2011)
*Comité Départemental du Doubs Saut à Ski et Combiné Nordique: HS 118, la plastification en marche .... 17 juillet 2013 (fotogalleri, 17. juli 2013, besøkt 18. juli 2013)
Werner Skibsted

**Adolf Werner Skibsted** (født 1. januar 1894, død 1. juni 1974) var en norsk pinseforstander og forfatter med tilknytning til Thomas Ball Barratt. Han ble av noen kalt for «pinsebiskopen i Østfold». Skibsted var forstander for pinsemenigheten Salen Halden. Han var også poet, sanger og musiker.

## Sanger
*«I klippens kløfter»
*«Morgengryet» (sammen med Herbert Brander)

## Referanser


## Eksterne lenker
* 
* 1939 - Åndens Dåp (Filadelfiaforlaget AS) E-bok
Bjarne Sommerstad

**Bjarne Sommerstad** (født 28. februar 1964) er en norsk politiker (Sp) og tidligere ordfører i Andebu kommune. Han ble valgt som ordfører etter kommunevalget i 2011 og ble gjenvalgt i 2015. Kommunen, og dermed vervet, opphørte 1. januar 2017.

Det var mye mediedekning rundt Sommerstad som mistet sin 12 år gamle sønn i en ulykke på gården hans lørdagen før valgdagen 2011.

## Eksterne lenker
* Ble ordfører tre dager etter sønnens død 2011.
Degenerert materie

**Degenerert materie** er materie i form av fermioner som befinner seg under tilstrekkelig høy tetthet at Paulis eksklusjonsprinsipp er det dominerende bidraget til det indre trykket. Dette trykket kalles *degenerasjonstrykket* og oppstår på grunn av at eksklusjonsprinsippet forbyr de innblandede partiklene å befinne seg i identiske kvantetilstander. Alle forsøk på å tvinge dem så nær at de ikke er klart adskilte posisjonsmessig må plassere partiklene i ulike energinivåer. Derfor tvinger en volumnedgang mange av partiklene til kvantetilstander med høyere energi. Volumnedgangen krever altså en komprimerende kraft for å motvirke det som gjør seg gjeldende som et motstående trykk.

Eksempel på degenerert materie er:

* elektrongass i metaller der Fermienergien er mye høyere enn den termiske energien ved romtemperatur;
* hvite dverger der en relativistisk elektrongass stabiliserer volumet mot gravitasjonell kollaps;
* nøytronstjerner der en fermigass av nøytroner, populært kalt nøytronium, stabiliserer mot videre kollaps.
Wonderful World

**«Wonderful World»** er en opprinnelig britisk sang, skrevet av de engelske låtskriverne Doug Flett og Guy Fletcher.

Den ble fremført av Elvis Presley som åpnngssangen i Metro-Goldwyn-Mayer-filmen *[[Love a Little, Live a Little]]* fra 1968.

Han spilte inn sangen i Radio Recorders, Hollywood, 7. mars 1968. Den ble utgitt på LP-platen *[[Elvis Sings Flaming Star]]* (RCA Victor PRS&nbsp;279) i 1968. MGM-produsent var Billy Strange.

«Wonderful World» hadde opprinnelig vært med i den britiske finalen i Eurovision Song Contest i 1968, hvor den ble fremført av Cliff Richard. Vinneren var «Congratulations».

Han spilte sangen inn i Abbey Road Studios 2. februar 1968. «Wonderful World» ble utgitt på EP-platen *Congratulations* (Columbia SEG&nbsp;8401) i april 1968. Arrangør og dirigent var Bernard Ebbinghouse. Produsent var Norrie Paramor.

## Referanser
Border Song

«**Border Song**» er en ballade fremført av den britiske sangeren Elton John og skrevet av Bernie Taupin, selv om Elton skrev selv det siste verset.

## Informasjon
«Border Song» først dukket opp på albumet *[[Elton John (album)|Elton John]]*, og ble utgitt våren 1970 som albumets første single. Sangen ble utgitt i Nord-Amerika et par måneder senere, og hadde mer suksess der, spesielt i Canada, der den nådde nummer 34. «Border Song» var også Eltons første sang til å nå hitlistene i USA, og nådde i nummer 92 på Billboard Hot 100.

## Sporliste
;Amerikansk single
#«Border Song» – 3:21
#«Bad Side of the Moon» – 3:15

## Coverversjon
En coverversjon av sangen blir fremført av Eric Clapton i 1991 og vises på hyllestalbumet *Two Rooms: Celebrating the Songs of Elton John & Bernie Taupin*.

## Eksterne lenker
* 
*  ''Border Song'' på Allmusic
Mardy Fish

**Mardy Simpson Fish** (født 9. desember 1981) er en amerikansk profesjonell tennisspiller og olympisk sølvmedaljevinner. Han er spesialist på harde underlag. Han er en av flere amerikanske tennisspillere som fikk en prominent status på 2000-tallet.

## Referanser


## Eksterne lenker
* 
*
Hastings (Nebraska)

**Hastings** er en by og fylkessete for Adams County i den amerikanske delstaten Nebraska. Ved folketellingen i 2010 hadde byen  innbyggere.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Fotbalová asociace České republiky

**Fotbalová asociace České republiky** (FAČR, *Tsjekkias fotballforbund*) er særidrettsforbundet for fotball i Tsjekkia. FAČR er tsjekkisk fotballs øverste organ og er ansvarlig for å avholde nasjonale serie- og cupmesterskap samt landskamper for herrer og kvinner i Tsjekkia. Forbundet ble grunnlagt den 19. oktober 1901 og ble medlem av FIFA i 1907. I perioden fra 1922 til 1993 var forbundet ansvarlig for hele Tsjekkoslovakia under navnet Československý fotbalový svaz (ČSFS), og i 1954 ble ČSFS en del av UEFA. Etter Tsjekkoslovakias oppløsning tok det tsjekkiske forbundet navnet Českomoravský fotbalový svaz (ČMFS) inntil de i juni 2011 fikk sitt nåværende navn.

FAČR arrangerer blant annet Gambrinus liga (landets øverste divisjon), Pohár České pošty (den nasjonale cupen) og Český Superpohár (den nasjonale supercupen).

## Se også
* Tsjekkias herrelandslag i fotball
* Tsjekkias kvinnelandslag i fotball
* Slovakias fotballforbund

## Eksterne lenker
* 
*   Tsjekkia  på FIFAs nettsted
*   Tsjekkia på UEFAs nettsted
Federata Shqiptare e Futbollit

**Federata Shqiptare e Futbollit** (FSHF) er særidrettsforbundet for fotball i Albania. FSHF er albansk fotballs øverste organ og er ansvarlig for å avholde nasjonale serie- og cupmesterskap samt landskamper for herrer og kvinner i Albania. Forbundet ble grunnlagt den 6. juni 1930 og ble medlem av FIFA i 1932 og UEFA i 1954.

FSHF arrangerer blant annet Kategoria Superiore (landets øverste divisjon), Kupa e Shqipërisë (den nasjonale cupen) og Superkupa Shqiptare (den nasjonale supercupen).

## Se også
* Albanias herrelandslag i fotball
* Albanias kvinnelandslag i fotball

## Eksterne lenker
*
1501 i Sverige

Begivenheter i året **[[1501]] i [[Sverige]]**.
## Statsledere
* Monark – Hans, konge av Sverige (1497–1501)
*Riksforstander – Sten Sture den eldre
## Hendelser
*1. august – Misfornøyde svenske stormenn gjør opprør mot kong Hans og driver ham ut av landet, med den begrunnelse at han hadde brutt mot Kalmartraktaten. Dette er det første steget i avsettingskrigen mot kong Hans.
*10. august – En beleiring av Örebrohus innledes i den hensikt å avsette den danske slottsfogden Jöns Falster.
*12. november – Sten Sture den eldre velges til Sveriges riksforestander for andre gang.

### Ukjent dato
*Hemming Gadh blir biskop i Linköping.

## Fødsler
*18. juli – Isabella av Burgund, dronning av Danmark og Norge 1515–1523 og av Sverige 1520–1521, gift med Christian II.
## Dødsfall
*5. april – Kort Rogge, biskop i Strängnäs 1479-1501.

## Referanser
Supernovanukleosyntese

**Supernovanukleosyntese** er dannelsen av de tyngste grunnstoffene i en supernovaeksplosjon; den «endelige undergangen» for de største og mest massive stjernene i universet. I disse voldsomme eksplosjonene hersker det i en kort periode unike betingelser som gjør dannelsen av grunnstoffer tyngre enn jern mulig. Alle grunnstoffer «etter» jern i periodesystemet stammer derfor fra supernovaeksplosjoner som har inntruffet gjennom tidene, og etterhvert som tiden går spres stadig mer av disse stoffene ut i det interstellare rommet.

I stjernenukleosyntesen som foregår i stjerner frem til de ender som supernovaer, eller på annet vis, omdannes lette grunnstoffer til tyngre grunnstoffer ved fusjon. Desto tyngre stjernen er, desto tyngre grunnstoff kan skapes i dens indre, fortrinnsvis mot slutten av stjernens liv. Denne fusjonen eller «sammensmeltningen» av atomkjerner er en eksoterm reaksjon og leverer energien til lyset og annen elektromagnetisk stråling som stjernen sender ut frem til sluttproduktet er en kjerne med høyst 56 nukleoner, tilsvarende til jern og nikkel. Fusjonen av disse stoffene, samt alle de tyngre grunnstoffene, er endoterme og *forbruker* energi i stedet for å produsere det. Slike prosesser finner derfor svært sjelden sted og finner fortrinnsvis sted i store stjerner mens de fremdeles befinner seg Hertzsprung-Russell-diagrammets hovedserie.

## Eksterne lenker
*
Bjørkbakken

**Bjørkbakken** er en hoppbakke i Stjørdal i Trøndelag. Bakken ligger på østsiden av Bjørkkammen, ved Venna, ca. 6 kilometer øst for Stjørdalshalsen, og har K-punkt 82 meter og bakkestørrelse 88 meter. Bjørkbakken har hatt junior-NM i 1975, 1991 og 1999, og har også hatt renn i norgescupen og europacupen. Den er eid av IL Nybrott; driftskomiteen for bakken har også representanter fra IL Stjørdals-Blink, Lånke IL og Skatval Skilag. Bakkerekorden er 96 meter, satt av Anders Bardal 4. mars 2009.

Byggingen av Bjørkbakken startet i 1920, og bakken ble modernisert i årene 1953-1957. Etter junior-NM i 1999 hadde ikke bakken renn på flere år, men i 2006 ble den satt i stand igjen. I 2021 ble bakken omgjort til helårs plastbakke etter gjenbruk av plast fra Granåsen skisenter etter at hoppbakkene der ble revet for å bygge nye til VM 2025.

Bjørkbakken AS ble etablert i 2020 med Rolf Åge Berg som daglig leder.

Stjørdals-Blink Orientering har for øvrig et orienteringskart kalt Bjørkbakken, som dekker området som hoppbakken ligger i.
## Referanser


## Eksterne lenker
* Bjørkbakken (offisiell hjemmeside)
** Bjørkbakken: Om bakken (besøkt 26. november 2011)
* IL Nybrott: Ski historikk (besøkt 26. november 2011)
* Skisprungschanzen-Archiv: Stjørdal (Bjørkbakken) (besøkt 26. november 2011)
* Idrettsanlegg.no: Bjørkbakken
Yuba Raj Khatiwada

**Yuba Raj Khatiwada** (født 14. august 1956) er en nepalsk økonom, som siden 22. mars 2010 har vært sentralbanksjef i Nepals sentralbank (Nepal Rastra Bank). 

Han er utdannet *Intermediate in Arts*, *Bachelor in Arts* og *Master in Arts* i sosialøkonomi, og *Master in Public Administration* (MPA) fra Tribhuvan University i Bhadrapur. I tillegg har han doktorgrad (Ph.D.) i pengeøkonomi (*monetary economics*) fra Delhi-universitetet i 1991. Han underviste også ved Tribhuvan University i 1982-83, og periodevis fra 1992 til 2001. 

Khatiwada begynte å jobbe i sentralbanken i 1983, som forskningsassistent. Han steg etterhvert i gradene, og ble administrerende direktør i 2001. Han forlot sentralbanken i november 2002, for å jobbe for Nepals Nasjonale Planleggingskommisjon (National Planning Commission – NPC). Her koordinerte han regjeringens utviklingsprogrammer, og ledet flere arbeidsgrupper for bl.a. skattereformer, bensinpriser, rehabilitering av ulønnsom industri og privatiseringer. Han jobbet for NPC fram til juni 2005. 

Fra 2006 til 2009 jobbet han som seniorøkonom i FNs utviklingsprogram. Han jobbet i deres regionale senter i Colombo, som dekker Asia og Stillehavsregionen. Her jobbet han med bl.a. Mongolia, Bhutan, Bangladesh, Laos, Nepal, Sri Lanka, Vanuatu og Maldivene med deres planlegging og utviklingsstrategier og makroøkonomiske politikk, basert på FNs tusenårsmål. 

Etter dette overtok han i juni 2009 som viseformann i Nepals Nasjonale Planleggingskommisjon, en stilling han hadde fram til 21. mars 2010, da han overtok som sentralbanksjef i Nepals sentralbank. Han overtok da etter Bijaya Nath Bhattarai. 

Han er gift og har tre barn.

## Referanser


## Eksterne lenker
* Nepals sentralbank – CV Yuba Raj Katiwada 
* – Dr. Yuba Raj Katiwada Biography